
Evoluţia contemporană a conceptului de siguranţă naţională 
Informaţia este putere. Percepția aceasta s-a intensificat în cel de al doilea război 
mondial, când s-au formalizat şi a crescut semnificativ numărul serviciilor de informaţii. În toate 
țările s-au înfiinţat agenţii şi departamente complet noi pentru a face faţă amenințărilor. În 
prezent, guvernele cheltuiesc sume imense pentru agențiile de informaţii considerate o 
componentă majoră a sistemelor de securitate naţională. Serviciile de informaţii au ca sarcină 


principală identificarea şi prevenirea amenințărilor la siguranţa naţională, informarea promptă și 


eficientă a factorilor de decizie în legătură cu aceste amenințări, şi evaluări şi predicții corecte și 
la timp a unor viitoare conflicte sau amenințări. 

Informaţia include o mare diversitate de sensuri în contexte diferite, de la cele zilnice 
până la cele tehnice. Stewart consideră că transformarea informaţiei în cunoaştere este una 
critică, aspect ce stă la baza creării valorii și avantajului competitiv pentru intreprinderile 
moderne. (Stewart 2001) 

Procesul obţinerii, prelucrării şi analizei informațiilor este o preocupare majoră pentru 
societatea actuală, cu ajutorul unor domenii precum tehnologia informației, sisteme de 
informaţii, şi ştiinţa informaţiei. În acest scop se folosesc procedee și tehnici specifice pentru 
culegerea sau generarea de informaţii, prelucrarea acestora prin analiză și sinteză, generarea de 
predicții și strategii, transmisia și prezentarea informațiilor factorilor de decizie, şi stocarea lor. 
În acest context, există câteva concepte majore cu care se lucrează în acest domeniu: 

e Vizualizarea informaţiilor (InfoVis), depinde de modul de calcul şi de reprezentarea 
digitală a datelor, şi ajută utilizatorii în recunoașterea formelor şi detectarea anomaliilor. 

e Securitatea informaţiilor (InfoSec) reprezintă procesul continuu de efectuare a procesului 
de verificare pentru a proteja informaţiile, și sistemele informatice, împotriva accesului, 
utilizării, dezvăluirii, distrugerii, modificării, defectării sau distribuţiei neautorizate. 

e Analiza informaţiilor este procesul de inspecţie, transformare, modelare, sinteză a 
informaţiilor şi predicţie, prin transformarea datelor brute în cunoștințe acționabile, în 
sprijinul procesului de luare a deciziilor. 

e Calitatea informaţiilor (nfo0) reprezintă potenţialul unui set de date şi informaţii pentru 
a atinge un anumit obiectiv (ştiinţific sau practic), folosind o anumită metodă de analiză 


empirică. 


Ştiinţa informației se ocupă de analiza, colectarea, clasificarea, manipularea, stocarea, 
extragerea şi diseminarea informației. (Sfetcu 2016)Este adesea (în mod greșit) considerată ca o 
ramură a ştiinţei calculatoarelor. Ştiinţa informaţiei abordează probleme sistemice din 
perspectiva persoanelor implicate, putând fi considerată ca un răspuns la determinismul 
tehnologic. Filozofia informaţiei studiază aspectele conceptuale specifice, inclusiv investigarea 
naturii conceptuale și a principiilor de bază ale informaţiilor, dinamica acestora, utilizarea lor, şi 
elaborarea și aplicarea informaţiei teoretice şi a metodologiilor specifice. (Floridi 2002) În știința 
informației, o ontologie reprezintă în mod formal cunoştinţele ca un set de concepte, şi relația 
dintre aceste concepte. Ontologia poate fi folosită pentru a raţiona despre entitățile respective și 
pentru a descrie domeniul. 

Extragerea informaţiilor este ştiinţa căutării de documente, informații în documente, și 
metadate despre documente, ca și căutarea în bazele de date relaţionale şi pe Internet. Fiecare tip 
de căutare are propriile sale caracteristici, teorii, practici şi tehnologii. Accesul la informaţii este 
un domeniu de cercetare orientat spre automatizarea procesării unor cantităţi mari şi greoaie de 
informații și simplificarea accesului utilizatorilor la acestea. Arhitectura informaţiilor se axează 
pe principiile de design şi arhitectură în peisajul digital pe baza unui model sau un concept de 
informații utilizat în activităţi de analiză a informaţiilor. Managementul informaţiilor presupune 
colectarea şi gestionarea informaţiilor din una sau mai multe surse și distribuirea acestei 
informații către unul sau mai multe segmente. Reprezentarea cunoaşterii este un domeniu de 
cercetare care are drept scop reprezentarea cunoaşterii în simboluri pentru a facilita interferența 
dintre aceste elemente de cunoaștere şi crearea de noi elemente ale cunoaşterii. Cercetarea 
reprezentării cunoașterii implică analiza modului de raționare. Logica este folosită pentru a 


furniza semantica formală a modului în care funcțiile de raționament ar trebui aplicate 


simbolurilor din sistemul reprezentării cunoașterii și pentru a defini modul în care operatorii pot 
procesa şi remodela cunoaşterea. 

Sistemele informaţionale sunt organizate pentru colectarea, organizarea, stocarea şi 
comunicarea informaţiilor. Domeniul sistemelor informaţionale este complementar celui de 
colectare, filtrare, procesare, creare şi distribuire de date.(Sfetcu 2016)Orice sistem informaţional 
specific urmăreşte să sprijine operațiunile, gestionarea şi luarea deciziilor. Sistemele 
informaționale inter-relaționează cu sistemele de date şi cu sistemele de activitate pe de altă 
parte, fiind un sistem de comunicaţii în care datele reprezintă şi sunt prelucrate ca o formă de 
memorie socială. Un sistem informațional poate fi, de asemenea, considerat un limbaj semi- 
formal care sprijină procesul de luare a deciziilor şi acţiunea umană. Silverşi colab. au oferit 
două perspective pentru SI care includ software, hardware, date, oameni şi proceduri. (Silver, 
Markus, and Beath 1995)Zheng a oferit o altă abordare a sistemului informaţional, (Zheng 
2014)care adaugă, de asemenea, procese şi elemente de sistem esenţiale, cum ar fi mediul, limita, 


scopul şi interacțiunile. 


Istorie 


Colectarea, analiza şi utilizarea informaţiilor despre adversari au existat din cele mai 
vechi timpuri. Sun Tzu, un strateg din China antică, în Arta războiului, (Yuen 2014)a subliniat 
necesitatea de a te înţelege pe tine însuţi şi dușmanul prin informaţii, identificând diferite roluri: 
informatorul secret sau agentul, agentul de penetrare, şi agentul de dezinformare. Sun Tzu a 
evidenţiat nevoia unei metodologii și a remarcat rolul contrainformațiilor, al agenţilor dubli şi al 
războiului psihologic. În India secolului al IV-lea î.e.n., Chanakya (numit şi Kautilya) a scris 
Arthashastra, un "manual de management statal și economie politică", oferind o metodologie 


detaliată a colectării, prelucrării, consumului şi operaţiunilor de informații ca mijloc 


indispensabil pentru menținerea şi extinderea securităţii şi puterii statului.(Shoham and Liebig 
2016) Regele David al IV-lea al Georgiei, la începutul secolului al XII-lea, a folosit spioni pentru 
descoperirea conspirațiilor feudale și infiltrarea în locații-cheie. (Aladashvili 2017)Aztecii 
foloseau comercianți şi diplomați cu imunitate diplomatică pentru spionaj.(Soustelle 2002, 209) 

Francis Walsingham a fost primul european care a folosit metode de spionaj moderne în 
Anglia elisabetană, ajutându-se de experţi în diferite domenii. (Andrew 2018, 242-91)În secolul 
al XVIII-lea s-a înregistrat o extindere dramatică a activităților de spionaj.(Andrew 2018, 242-— 
91) În Franţa sub regele Ludovic al XIV-lea (1643-1715) şi sub conducerea cardinalului Mazarin 
(1642-1661), s-a înființat un sistem de informaţii bine organizat. Pentru a face față războaielor cu 
Franţa, Londra a stabilit, de asemenea, un sistem elaborat pentru a aduna informaţii despre 
Franţa şi alte puteri. În timpul Revoluţiei Americane, 1775-1783, generalul american George 
Washington a dezvoltat cu succes un sistem de spionaj pentru a detecta locaţiile şi planurile 
britanice, fiind numit "Primul spion al Americii”. (Nagy 2016, 274) 

În perioada războiului civil american (1861-1865), Allan Pinkerton a operat pentru prima 
dată o agenție de detectivi, servind apoi ca şef al Serviciului de Informaţii al Uniunii în primii 
ani. Imperiul Austriac a fondat Evidenzbureau în 1850 ca primul serviciu permanent de 
informații militare. Departamentul topografic și statistic T&SD a fost înființat în cadrul Oficiului 
britanic de război ca o organizaţie de informaţii militare embrionare. Ministerul francez al 
războiului a autorizat crearea, la 8 iunie 1871, a lui DeuxiemeBureau, un serviciu însărcinat cu 
efectuarea "cercetării asupra planurilor şi operaţiunilor inamice".(Anciens des Services Speciaux 
de la Defense Nationale ( France ) 2009) În Germania, mareșalul Helmuth von Moltke a înființat 
o unitate de informaţii militare, Abteilung (Secțiunea IIIb), a Statului Major General german din 


1889, care şi-a extins în mod constant operațiunile în Franța şi Rusia. 


UfficiolnformazionidelCommandoSupremo din Italia a fost înființată permanent în 1900. După 
înfrângerea Rusiei în războiul ruso-japonez din 1904-05, serviciul militar rus a fost reorganizat 
sub secția a VII-a a celui de-al doilea Comitet executiv al marelui sediu imperial. 

În Marea Britanie, Biroul Secret Service (OSS), înființat în 1909 ca prima agenţie 
independentă și interdepartamentală care deţine în totalitate controlul asupra tuturor activităților 
guvernamentale de spionaj, a fost împărțit între un serviciu extern și unul de contrainformaţii în 
1910. Odată cu izbucnirea primului război mondial din 1914, toate puterile majore aveau 
structuri foarte sofisticate pentru instruirea şi manipularea spionilor şi pentru prelucrarea 
informaţiilor obţinute prin spionaj. În acea perioadă s-au căutat și perfecționat tehnici moderne 
de spionaj, pentru a obţine informaţii militare, pentru a comite acte de sabotaj şi pentru 
propagandă. Două metode noi pentru colectarea de informaţii au fost dezvoltate pe parcursul 
războiului - recunoaşterea aeriană și fotografierea, şi interceptarea şi decriptarea semnalelor 
radio. (Wheeler 2012) 

În timpul celui de al doilea război mondial, la ordinul lui Churchill s-a elaborat un plan 
de instruire a spionilor şi sabotorilor sub comanda SOE (Executivul de Operaţiuni Speciale) şi, în 
cele din urmă, va implica Statele Unite în facilitățile lor de formare. Filiala "Cercetare şi analiză" 
a OSS a reunit numeroase cadre universitare și experţi care s-au dovedit a fi deosebit de utili 
pentru a oferi o imagine de ansamblu foarte detaliată a punctelor forte şi a punctelor slabe ale 
efortului de război german. 

MIS din Marea Britanie şi FBI din S.U.A. au identificat toți spionii germani şi i-au 
"transformat" în agenți dubli, astfel încât rapoartele lor către Berlin au fost de fapt rescrise de 
echipe de contraspionaj. FBI a avut rolul principal în contraspionajul american și a adunat la un 


loc toţi spionii germani în iunie 1941. (Persico 2002)Contraspionajul a inclus folosirea unor 


agenți pentru a dezinforma Germania nazistă cu privire la punctele de impact în timpul blitz-ului 
şi izolarea japonezilor în SUA împotriva programului japonez de spionaj în timpul războiului. 

În perioada Războiului rece Uniunea Sovietică a avut un succes deosebit în introducerea 
spionilor în Marea Britanie și Germania de Vest, dar a eşuat în Statele Unite. NATO, pe de altă 
parte, a avut, de asemenea, câteva succese importante. 

Accentul pus pe intențiile și capacitățile Uniunii Sovietice a dominat gândirea în 
comunităţile de informaţii occidentale. În analizarea informaţiilor în anii 1950, Walter Laqueur 
argumentează că "capabilitățile și intențiile militare sovietice rămân cel mai important subiect 
pentru serviciile secrete americane". (Laqueur 1993) 

După încheierea Războiului Rece, guvernele şi agenţiile de informaţii au continuat să 
utilizeze modelul convenţional pentru a evalua amenințările de stat. Dar conceptele de securitate 
s-au îndepărtat de o confruntare extrem de militarizată între adversari cunoscuţi și a crescut 
îngrijorarea față de amenințările nestatale mai greu de identificat. Actorii nestatali au devenit 
amenințări strategice, conceptul de "terorism strategic" fiind dezvoltat imediat după atacurile din 
septembrie 2001. Bruce Berkowitz argumentează că au existat acţiuni teroriste şi în trecut, dar 
bin Laden a fost primul care a folosit terorismul strategic pe scară largă împotriva unei 
superputeri. (Berkowitz 2002)Globalizarea şi mobilitatea oamenilor şi tehnologiei au avantajat 
actorii nestatali. (Waltz 2003)Directorul CIA, James Woolsey, a declarat Comitetului Camerei 
Reprezentanților pentru Securitate Naţională din SUA că "... este ca şi cum am fi luptat cu un 
dragon mare timp de 45 de ani, l-am ucis și am ajuns într-o junglă plină de şerpi otrăvitori - şi 
şerpii sunt mult mai greu de urmărit decât a fost dragonul vreodată." (Woolsey 1998)În 2007, 


Jonathan Evans, directorul general al Serviciului de Securitate al Regatului Unit (MI5), a descris 


amenințarea teroristă ca fiind "cea mai imediată și cea mai acută ameninţare pentru pace din 
istoria serviciului meu de 98 de ani." (Evans 2007) 

Publicaţiile guvernamentale din țările dezvoltate, după atacul din 11 septembrie 2001, au 
reflectat un consens că serviciile de informaţii sunt esențiale pentru prevenirea atacurilor în 
masă. 

În prezent în Statele Unite există şaptesprezece (Intelligence.gov 2013) agenţii federale 
care formează Comunitatea de Informaţii a Statelor Unite. Agenţia Centrală de Informaţii 
utilizează Serviciul Naţional Clandestin (NCS) (CIA.gov 2009b)ypentru a colecta informaţii și 
pentru a efectua operaţiuni sub acoperire. (CIA.gov 2009a)Agenţia Naţională de Securitate 
colectează informaţii din semnale. Iniţial, CIA a condus US-IC. În urma atacurilor din 11 
septembrie, biroul directorului de informaţii naționale (ODNI) a fost creat pentru a promulga 


schimbul de informaţii. 

